เริ่มกินยาคุมแบบ28เม็ดเมื่อวันที่2พ.ย ซึ่งไม่ใช่ช่วง1-5วันของการมีประจำเดือน แต่กินยาคุมตรงเวลาหรือไม่เกิน30นาที และไม่ลืมกินค่ะ แล้วมีเพศสัมพันธ์วันที่ 11พ.ย แต่หลั่งนอก ซึ่งปกติประจำเดือนควรจะมาช่วงวันที่ 26พ.ย. แต่ประตำเดือนยังไม่มาค่ะ และได้มีการซื้อที่ครรภ์มาตรวจ ตรวจครั้งแรกวันที่ 25พ.ย. ครั้งที่2วันที่ 27พ.ย. ซึ่งผลครวจขึ้นขีดเดียวทั้ง2ครั้งค่ะ
สวัสดีค่ะ Taaaaa159263,หากไม่ได้เริ่มทานยาคุมกำเนิดแผงแรกภายใน 1-5 วัน นับจากวันแรกที่มีประจำเดือนมา ก็ต้องทานต่อเนื่องไปอย่างน้อย 7 วัน ก่อนที่จะมีเพศสัมพันธ์ เพื่อรอให้ยาคุมได้เริ่มออกฤทธิ์ก่อนค่ะดังนั้น หากเริ่มทานยาคุมวันที่ 2 พ.ย. แล้วได้มีเพศสัมพันธ์วันที่ 11 พ.ย. ยาคุมก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99%สำหรับประจำเดือนนั้น ก็จะมาเมื่อเราทานยาคุมจนถึงเม็ดแป้งค่ะ ซึ่งส่วนใหญ่ก็มาเมื่อทานจนถึงเม็ดที่ 23-26 ดังนั้น หากเริ่มทานยาคุมวันที่ 2 พ.ย. ประจำเดือนก็ควรจะมาในช่วงวันที่ 24-27 พ.ย. ค่ะ ดังนั้น หากถึงวันนี้ ซึ่งน่าจะทานยาคุมจนหมดแผงแล้ว หากไม่มีประจำเดือนมา แต่ได้ตรวจหาการตั้งครรภ์แล้วไม่พบ ก็แสดงว่าไม่ได้มีการตั้งครรภ์เกิดขึ้น แต่อาจเกิดจากผลของยาคุม ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนมาได้ โดยเฉพาะหากเป็นยาคุมชนิดที่มีฮอร์โมนต่ำ ซึ่งไม่ได้อันตรายอะไร สามารถเริ่มทานยาคุมแผงใหม่ต่อไปได้เลยค่ะ